Bétera canta en valencià als Objectius de Desenvolupament Sostenible gràcies a la iniciativa acadèmica-musical l’Escola Canta
17 de maig de 2024

Uns 400 alumnes de diferents centres escolars del municipi al costat del Centre Artístic Musical interpretaran una cantata divendres que ve 24 de maig a les 20:00h en el Poliesportiu.

El Poliesportiu Municipal de Bétera serà l'escenari on 400 alumnes interpretaran “Els súper ODS: Aventura 2030” el pròxim 24 de maig a les 20:00h, així ho ha anunciat hui l'Ajuntament de Bétera, qui a través de les regidories de Cultura i Educació, ha organitzat aquesta representació musical del projecte educatiu L'Escola Canta.

"Amb aquesta iniciativa que combina música, dansa i interpretació posem en valor la nostra llengua, una dels senyals d'identitat més valuoses que tenim els valencians i valencianes. I que ens portarà a un moment únic per a gaudir al costat dels xiquets i xiquetes de Bétera d'una cantata que a més reivindica l'agenda 2030 a través dels ODS", ha assenyalat l'Alcaldessa de Bétera, Elia Verdevío.

Per part seua, el regidor d'Educació i Cultura, Manuel Chover, ha destacat que "aquest projecte fomentem l'expressió artística, musical i escènica entre els escolars, al mateix temps que els permet relacionar-se i conviure entre ells més enllà de les aules". Manuel Chover ha volgut així mateix “reconéixer la important labor que tant el Centre Artístic Musical CAM com les regidories de Cultura i Educació del Ajuntament han realitzat perquè els xiquets i xiquetes dels col·legis de Bétera puguen cantar junts davant els veïns del municipi”.

L'Escola Canta a Bétera

Des de l'inici del curs escolar els alumnes de 4a i 5a dels centres escolars CEIP Camp de Túria, CEIP Lloma del Mas, Col·legi Parroquial Marqués de Dosaigües i Col·legi Nostra Senyora del Carmen estan practicant el repertori de cançons en valencià on els Objectius de Desenvolupament Sostenible són els protagonistes.

Una preparació que culminarà divendres que ve 24 de maig a les 20:00h en el Poliesportiu i que delectarà a tots els allí presents amb un gran concert de veus.

Un concert en el qual no podia faltar el Centre Artístic Musical de Bétera amb la seua Banda Simfònica dirigida per Jose Ignacio Blesa Lull i els Cors de l'Escola els qui acompanyaran les veus d'aquests 400 xiquets i xiquetes.

En eixe sentit, Manuel Chover ha donat les gràcies al Centre Artístic Musical CAM per la seua col·laboració "perquè sense ells no haguera sigut possible dur-ho a terme", un agraïment al qual s'ha sumat l'Alcaldessa "perquè Bétera és un municipi amb un gran arrelament musical". L'agraïment s'ha fet també extensiu als equips directius i personal docent dels col·legis de Bétera els qui han motivat i assajat setmana rere setmana a aquests escolars que debutaran el pròxim dia 24.

Una cantata per a tots els públics

Abillats del verd característic de l’Escola Canta aquests xiquets i xiquetes interpretaran un total de set cançons en valencià gràcies la composició musical de María José Belenguer i la lletra del Servei d'Innovació de la Conselleria d'Educació.

Aquest esdeveniment, tal com ha remarcat el regidor d'Educació "està obert al públic i és gratuït. Sens dubte, una bona manera de començar el cap de setmana i compartir una estona molt agradable i musical en família sense eixir de Bétera".